Psalam (Šarić) 4.
Upravitelju pjevačkoga zbora; uz žice; psalam Davidov.

1Kad zovnem, usliši me, Bože spasenja mojega! Ti si mi uvijek pomogao u tjeskobi; smiluj mi se, usliši molitvu moju! 

2Vi ljudi, zašto sramotite čast moju, ljubite prijevaru i mislite na laž? 

3Uvidite ipak: "čudesno pomaže Gospod miljeniku svojemu! Gospod usliši moj vapaj k njemu. 

4Dršćite i okanite se grješnoga djelovanja! Smislite se na postelji svojoj! Prestanite! 

5Prinosite prave žrtve zaklanice! Pouzdajte se samo u Gospoda! 

6Mnogi se tuže: "Tko nam nosi mir?" Obasjaj nas, Gospode, svjetlom lica svojega! 

7Više radosti stavio si mi u srce u doba žetve, kad rodi žito i vino u izobilju. 

8Bez brige legnem i zaspim odmah; jer ti, Gospode, sam daješ mi te stojim u sigurnosti. 

Psalmi (Šarić)